JAVNI RAZPIS ZA SOFINANCIRANJE DRUŠTEV NA PODROČJU SOCIALNIH IN HUMANITARNIH TER OSTALIH DEJAVNOSTI V OBČINI DOLENJSKE TOPLICE V LETU 2019

1.	Navedba naročnika:
Občina Dolenjske Toplice, Sokolski trg 4, 8350 Dolenjske Toplice.

2.	Predmet razpisa:
Predmet javnega  razpisa je  sofinanciranje  socialnovarstvenih,  humanitarnih   ter ostalih dejavnosti v Občini Dolenjske Toplice v letu 2019.

3.	Navedba upravičencev, ki se lahko prijavijo na razpis:
−	organizacije   za  samopomoč   in  dobrodelne   organizacije   kot  prostovoljne   in  neprofitne organizacije, ki jih v skladu z zakonom ustanovijo posamezniki, z namenom, da bi reševali socialne stiske in težave občanov;
−	invalidske organizacije kot prostovoljne in neprofitne organizacije, ki jih v skladu z zakonom ustanovijo  invalidi ali drugi posamezniki, da v  njih izvajajo posebne socialne  programe in storitve utemeljene  na značilnostih  invalidnosti  po  posameznih  funkcionalnih  okvarah,  ki ogrožajo  položaj invalidov in občanov občine Dolenjske Toplice;
−	druga društva, zavodi in zveze, ki izvajajo občinske programe na področju sociale, zdravstva in občinske programe za izboljšanja kvalitete življenja ter druge pomembne programe za prebivalce občine Dolenjske Toplice.

4.	Področja programov, ki so predmet financiranja in višina razpisanih sredstev, ki so na razpolago za predmet javnega razpisa:
A.	programi neprofitnih izvajalcev na področju socialnih in humanitarnih dejavnosti:
redna dejavnost in programi v skupni višini 4.500,00 EUR
B.	programi  vseh  ostalih  neprofitnih  izvajalcev,  ki  imajo  svoj  sedež    v  Občini  Dolenjske Toplice: redna dejavnost in programi v skupni višini 4.500,00 EUR

5.	Kriteriji in merila za izbor in vrednotenje programov:
Merila  za   izbor   izvajalcev   in  njihovih   programov   so   navedena  v   Merilih   in  kriterijih   za   vrednotenje socialnovarstvenih, humanitarnih in ostalih programov .

6.	Pogoji, ki jih morajo izpolnjevati prijavitelji:
−	da imajo sedež v Občini Dolenjske Toplice oziroma imajo lahko društva, ki delujejo na področju sociale in humanitarnih dejavnosti, svoj sedež tudi izven območja Občine Dolenjske Toplice, če so njihovi člani tudi prebivalci Občine Dolenjske Toplice;
−	da imajo urejeno evidenco o članstvu, plačani članarini in ostalo dokumentacijo, kot jo določa zakon,
−	da so registrirani in delujejo najmanj eno leto,
−	da  imajo  zagotovljene  materialne,  prostorske,  kadrovske  in  organizacijske   možnosti  za uresničitev načrtovanih aktivnosti,
−	da prijavljeno dejavnost opravljajo na neprofitni osnovi;
−	da vsako leto občinski upravi redno dostavljajo poročila o realizaciji programov in plan aktivnosti za prihodnje leto.

7.	Razpisni rok:
Rok za oddajo prijav je najkasneje do petka, 30. 8. 2019, do 12. ure. šteje se, da je vloga prispela pravočasno, če je bila najkasneje zadnji dan roka za oddajo vlog oddana na pošti ali dostavljena v tajništvo Občine Dolenjske Toplice najkasneje, v obeh primerih, do 12. ure zadnjega dne razpisnega roka. V primeru poslane pošiljke po pošti velja datum in ura poštnega žiga. Vloge, oddane po preteku razpisanega  roka, se zavržejo.

8.	Obdobje, v katerem moraj biti dodeljena sredstva izplačana izvajalcem: Izvajalcem programa bodo sredstva izplačana do konca leta 2019.

9.	Informacija o razpisni dokumentaciji:
Razpisna dokumentacija je od dneva objave razpisa dalje na voljo na spletni strani Občine Dolenjske Toplice:
www.dolenjske-toplice.si ter na sedežu občine vključno do zadnjega dneva razpisa.

10.	Vsebina vlog in način njihove dostave: 
Vloga je popolna:
−	če je oddana v roku, ki je določen v objavi javnega razpisa,
−	če je oddana na predpisanih obrazcih in vsebuje vse sestavine, ki jih zahteva besedilo javnega razpisa in razpisne dokumentacije, (prijavitelj ne sme dopolnjevati ali spreminjati predpisane obrazce razpisne dokumentacije)
−	če je predložena v zaprti kuverti, na kateri je napisan naslov občine (naročnika) in naslov prijavitelja ter navedba:  »Za sofinanciranje   socialnovarstvenih   in ostalih  programov-  ne odpiraj«.
−	če jo je vložila upravičena oseba.

11.	Navedba oseb, pooblaščenih za dajanje informacij
Dodatne informacije v času uradnih ur na naslovu Občine Dolenjske Toplice, Sokolski trg 4, 8350 Dolenjske Toplice, kontaktna oseba Majda Gazvoda, tel.: (07) 38 45 191 ali na e-naslov:  majda.gazvoda@dolenjske­toplice.si

12.	Rok, v katerem bodo prijavitelji obveščeni o izidu javnega razpisa:
Prijavitelji bodo o izidu javnega razpisa obveščeni z odločbo najkasneje v roku šestdeset (60) dni od datuma odpiranja vlog.

Številka: 093-1/2019
 Datum: 28. 6. 2019

Župan
Občine Dolenjske Toplice
Franc Vovk